Document ID: /roh_data/filtered/fineweb-2-filterrobots_roh.jsonl.gz/4243

La gruppa nominada dal Cussegl federal, ch'examinescha il transit da viafier tras il Gottard e tras il Spleia, preschenta ses rapport la fin da l'onn 1979. Ella vegn a la conclusiun ch'in nov tunnel tras il Gottard haja in meglier resultat dal puntg da vista da l'economia da manaschi, ma ch'il Spleia purtass dentant dapli a l'economia regiunala. En vista ad ina nova «lingia da viafier tras las Alps» recumonda la gruppa d'integrar per la decisiun definitiva ils pajais vischins e la Communitad europeica.
« Dal puntg da vista da l'economia publica manchenta la Svizra, cun la varianta dal Spleia, ils avantatgs da la staziun da cunfin al sid. »Rapport da la gruppa da contact «lingia da transit da la viafier Gottard/Spleia», Rapport p. 61, 1979